ขาดทุนยับ
โดย...ชัตน์วรี(shewarat@hotmail.com)
11 พ.ค. 2559

โดย...ชัตน์วรี([email protected])
หลายคนคงหวังอยากจะรวยเร็วๆ ถูกรางวัลที่ 1 แต่รู้ไหมว่า โอกาสความน่าจะเป็นที่จะถูกรางวัลที่ 1 มีเพียง 0.0001% เท่านั้น!!  บางคนก็บอกไม่หวังอะไรมาก แค่ถูกรางวัลเลขท้าย 3 ตัว แต่กระนั้น ก็ยังมีโอกาสเพียง 0.4% เท่านั้นเอง
ลองมาเปลี่ยนมุมมองกันดูไหม แทนที่จะเอาเงินไปซื้อหวย เพื่อความหวังลมๆ แล้งๆ 
มีข้อมูลจากศูนย์คุ้มครองผู้ใช้บริการทางการเงิน (ศคง.) มาเล่าสู่กันฟังว่า... ถ้างวดๆ หนึ่ง เราซื้อสลากกินแบ่งรัฐบาลหรือหวยใต้ดิน เงินที่ซื้อครั้งละ 500 บาท ทำให้แต่ละปีจะต้องเสียเงินไปประมาณ 1.2 หมื่นบาท
1.2 หมื่นบาท เราทำอะไรได้บ้าง
1.ซื้อสลากออมทรัพย์ ยังพอได้ลุ้นรางวัลบ้าง และยังได้เงินต้นคืน แถมดอกเบี้ยอีกเล็กน้อย
2.ใส่ซองแต่งงาน/ทำบุญได้ 12-24 ซอง
3.นำไปจ่ายค่าเทอมลูก/หรือนำไปเรียนเพื่อเสริมศักยภาพการทำงานของตัวเอง
4.ซื้อนมกล่องขนาด 250 ซีซี ได้ถึง 1,000 กล่อง
เอาแค่ง่ายๆ ในรอบระยะเวลา 1 ปีที่ผ่านมา คุณเคยถูกหวยถึง 1.2 หมื่นบาทบ้างไหม ถ้าไม่ได้ ก็เท่ากับเรา “ขาดทุนยับ”